Rett nord for vendingen i skianlegget tar løype 1002 av til venstre mot Lågsjøen og Den gule grinda.
Lahti-svingen kalles denne utfordrende svingen vest for Lågsjøen i Nes. Det er opphavsmannen til Egil-runden, Egil Molstad, som har gitt svingen dette navnet. Her ser vi løypekjører Olav Rønold fra Fenstad Skiklubb på vei gjennom svingen - og videre i Egil-runden i retning Den gule grinda.
Snøen laver ned - og skisporene snør fort igjen. Hyggelig da å treffe på Olav Rønold (til venstre) og Erland Skogli fra Fenstad Skiklubb, som er ute i felten for å lage nye spor. Bildet er tatt i Lahti-svingen, like vest for Lågsjøen.